county
Store norske leksikon,Historie,Verdens historie og samtidshistorie,Europa,Storbritannia og Nord-Irlands historie
County, grevskap, er i Storbritannia, Irland og USA en administrativ enhet som nærmest svarer til vårt fylke. Uttrykket brukes også i Australia, New Zealand og Canada.
Funksjonene som er tillagt county, varierer noe fra land til land. I Storbritannia ble counties demokratisert fra 1888, og fra 1929 ble det opprettet county councils, en folkevalgt myndighet (kommunestyre). I 1972 ble antallet counties i England og Wales redusert. Det er nå sju metropolitan counties (storbyområder) og 47 øvrige counties. Les mer i Store norske leksikon Storbritannias politiske system Irlands politiske system USAs politiske system England – lokale myndigheter